يا واحشنى رد عليا

يا واحشنى رد عليا ازيك سلامات اغنيه مصريه الفها عبد العزيز سلام و لحنها فريد الأطرش و غناها محرم فؤاد سنة 1959

 كلمات 

يا واحشنى رد عليا .. ازيك سلامات

انا احبك اد عينيا و العمر فى حبك فات

سلامات سلامات يا واحشنى

.....

روحى و عينيا و قلبى يا حبيبى بيحبوك

عايزينك تفضل جنبى عايزين دايمن يشوفوك

و انا وياهم مشتاق لك مشتاق لليالى هواك

و عشان كدا دايمن اقول لك امتا هيسعدنى لقاك

يا حبيب قلبى يا حياتى سلامات سلامات

امتا هتسعد أوقاتى سلامات سلامات

سلامات سلامات يا واحشنى

.....

يا واحشنى رد عليا .. ازيك سلامات

انا احبك اد عينيا و العمر فى حبك فات

سلامات سلامات يا واحشنى

.....

الشوق خدنى ورمانى علا ناره اللى بتكوينى

و غيابك طال خلانى سهران علا دمعة عينى

شوف قلبى شوف حرمانه شوف حيرته شوف تعذيبه

ليه بس هتنسى حنانه دا حبيبك و انتا حبيبه

زى ما بيحبك حبه سلامات سلامات

و محدش ينسا حبايبه سلامات سلامات

سلامات سلامات يا واحشنى

يا واحشنى رد عليا .. ازيك سلامات

أنا احبك أد عينيا والعمر فى حبك فات

سلامات سلامات يا واحشنى

.....

الليل شافنى لوحديا خدنى فى حضنه و سهرنى

و نجومه بقت حواليا تحكى لى و تفكرنى

بتفكرنى بلياليك بتفكرنى بأيامك

بتشوقنى لعينيك بتشوقنى لكلامك

يا حبيب الروح و العين سلامات سلامات

و هاشوفك امتا و فين سلامات سلامات

سلامات سلامات يا واحشنى

.....

يا واحشنى رد عليه ازيك سلامات

أنا احبك اد عينيا والعمر فى حبك فات

سلامات سلامات يا واحشنى

 مصادر 

تصنيف:اغانى محرم فؤاد
تصنيف:اغانى باللغه المصريه
تصنيف:كلمات اغانى